钦定古今图书集成/理学汇编/经籍典/第036卷 > 史通 > 《艺文志》
## 钦定古今图书集成/理学汇编/经籍典/第036卷 > 史通 > 《艺文志》

伏羲已降，文籍始备，逮于战国，其书五车，传之无穷，
是曰不朽。夫古之所制，我有何力？而班、汉定其流，别
编为《艺文志》。论其妄，载事等上篇。〈谓天文志〉《续汉》已  迁，祖
述不暇。夫前志已录，而后志仍书，篇目如旧，频烦互
出，何异以水济水，谁能饮之者乎？且《汉书》之志天文、
艺文也，盖欲广列篇名，示存书体而已。文字既少，披
阅易周，故既乖节文而未甚秽累。既而后来继述，其
流日广，天文则星占、月会、浑天、周髀之流，艺文则四
部、七录、中经、秘阁之軰，莫不各逾三箧，“自成一家。史
臣所书，宜其辄简。而近世有著《隋书》者，乃广包众作，
勒成二志，骋其繁富，百倍前修，非唯循覆车而重轨，
亦复加阔眉以半额者矣。但自史之立志，非复一门，
其理有不安，多从沿革。唯艺文一体，古今是同，详求
厥义，未见其可。”愚谓凡撰志者，宜除此篇，必不能去，
当变其体。近者《宋孝王〈关东风俗传〉》亦有《坟籍志》，其
所录皆邺下文儒之士，雠校之司，所列书名，唯取当
时撰者，习兹楷则，庶免讥嫌。语曰：“虽有丝麻，无弃菅
蒯。”于宋王得之矣。